Борис Младенов-Young
На Морава

chitanka.info

От снимката с достойнство тя ме гледа,

застинала в усмивка дяволита —

старица мила, сбръчкана и бледа…

„Познаваш ли ме?“ — с поглед ням ме пита.

Коя е? Мъча се да си припомня.

Съдбата ни разпръсна по чужбина.

Това лице, за някой ми напомня —

момиченце от детската градина.

Без възраст са очите й засмяни,

усмивката й — близка и издайна;

Полузакривам снимката и с длани

й разгадавам бабешката тайна.

Столетница да стане, пак по тая

усмивка млада ще я разпозная!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.